Վաչե Գաբրիելյան

Վիքիպեդիայում կան հոդվածներ  Գաբրիելյան ազգանունով այլ մարդկանց մասին:Վաչե Վազգենի Գաբրիելյան (նոյեմբերի 24, 1968(1968-11-24), Երևան, Հայկական ԽՍՀ, ԽՍՀՄ), ՀՀ պետական և քաղաքական գործիչ, ՀՀ միջազգային տնտեսական ինտեգրման և բարեփոխումների նախարար, փոխվարչապետ (2014-2018 թթ.), ՀՀ փոխվարչապետ (2018 թ., ապրիլի 18)։


== Կրթություն ==
1985-1990 թթ. գերազանցությամբ ավարտել է ԵՊՀ տնտեսագիտական կիբեռնետիկայի ֆակուլտետը, որտեղ էլ 1990-1992 թթ. ուսումը շարունակել է ասպիրանտուրայում,
1992-1998 թթ սովորել է ԱՄՆ Նյու Ջերսի նահանգի Ռատգերս համալսարանի հանրային կառավարման ֆակուլտետում, որտեղից 1994 թ. ստացել է մագիստրոսի, իսկ 1998 թ.՝ փիլիսոփայության դոկտորի կոչում։
1998 թ.-ից դասախոսում է ԵՊՀ տնտեսագիտության և Հայաստանի ամերիկյան համալսարանի քաղաքագիտության ֆակուլտետներում, Հայաստանում և արտասահմանում հրապարակված մի շարք գիտական աշխատությունների հեղինակ է։


== Աշխատանքային գործունեություն ==
1990-1992 թթ. աշխատել է ՀՀ Գերագույն Խորհրդի Ֆինանսավարկային և բյուջետային հարցերի մշտական հանձնաժողովում, որպես փորձագետ։
1994-1998 թթ. դոկտուրանտուրայում ուսանելու տարիներին դասախոսել է Ռատգերս համալսարանի հանրային կառավարման և քաղաքագիտության ֆակուլտետներում, եղել նույն համալսարանի հանրային արտադրողականության կենտրոնի փոխտնօրեն։
1998-1999 թթ. - ՀՀ կենտրոնական բանկի նախագահի խորհրդական։
1999-2008 թթ. - ՀՀ կենտրոնական բանկի խորհրդի անդամ։
2008 թ. հուլիսի 2-ին ՀՀ Նախագահի հրամանագրով նշանակվել է ՀՀ կենտրոնական բանկի նախագահի տեղակալ։
2010 թ. դեկտեմբերի 17-ին ՀՀ Նախագահի հրամանագրով ազատվել է ՀՀ կենտրոնական բանկի նախագահի տեղակալի պաշտոնից։
2010 թ. դեկտեմբերի 17-ին ՀՀ Նախագահի հրամանագրով նշանակվել է ՀՀ ֆինանսների նախարար։
2012 թ. հունիսի 16-ին վերանշանակվել է ՀՀ ֆինանսների նախարարի պաշտոնում։
2013 թ. մայիսի 8-ին ՀՀ Նախագահի հրամանագրով նշանակվել է ՀՀ Կառավարության աշխատակազմի ղեկավար։
2013 թ. հուլիսի 15-ին ՀՀ Նախագահի հրամանագրով նշանակվել է ՀՀ Կառավարության աշխատակազմի ղեկավար-նախարար՝ ազատվելով ՀՀ Կառավարության աշխատակազմի ղեկավարի պաշտոնից։
2014 թ. ապրիլի 3-ին ազատվել է պաշտոնից՝ ՀՀ Կառավարության հրաժարականի կապակցությամբ և մինչև ապրիլի 18-ը հանդիսացել է ՀՀ Կառավարության աշխատակազմի ղեկավար-նախարարի պաշտոնակատար։
2014 թ. ապրիլի 18-ին ՀՀ վարչապետի որոշմամբ նշանակվել է ՀՀ վարչապետի գլխավոր խորհրդական։
2014 թ. նոյեմբերի 28-ին ՀՀ վարչապետի որոշմամբ ազատվել է Հայաստանի Հանրապետության վարչապետի գլխավոր խորհրդականի պաշտոնից՝ այլ աշխատանքի անցնելու կապակցությամբ։
2014 թ. նոյեմբերի 28-ին ՀՀ Նախագահի հրամանագրով նշանակվել է Հայաստանի Հանրապետության միջազգային տնտեսական ինտեգրման և բարեփոխումների նախարար։
2014 թ. նոյեմբերի 28-ին ՀՀ Նախագահի հրամանագրով նշանակվել է Հայաստանի Հանրապետության փոխվարչապետ։
2014 թ. դեկտեմբերի 12-ին ՀՀ Նախագահի հրամանագրով նշանակվել է Անկախ պետությունների համագործակցության տնտեսական խորհրդի անդամ։
2015 թ. հունվարի 2-ից Եվրասիական տնտեսական հանձնաժողովի խորհրդի անդամ է։
2015 թ. փետրվարի 3-ին ՀՀ Նախագահի հրամանագրով նշանակվել է Անկախ պետությունների համագործակցության հարցերով Հայաստանի Հանրապետության ազգային համակարգող։
2018 թվականի ապրիլի 18-ին նշանակվել է ՀՀ փոխվարչապետ։


== Պարգևներ ==
2014 թ. դեկտեմբերի 29-ին պարգևատրվել է «Հայրենիքին մատուցած ծառայությունների համար» 2-րդ աստիճանի մեդալով։
ՀՀ վարչապետի հուշանվեր (2014 թ.)։


== Ընտանիք ==
Ամուսնացած է, ունի երկու երեխա։ Գրականագետներ Վազգեն Գաբրիելյանի և Ժենյա Քալանթարյանի որդին է, դեսպան Վահե Գաբրիելյանի եղբայրը։


== Ծանոթագրություններ ==


== Արտաքին հղումներ ==